**Priprema za nastavu koja uključuje razvoj ključnih kompetencija**

**Škola: OŠ Anto Đedović, Bar**

**Imena i prezimena nastavnika: Stanka Vukčević, prof. istorije,**

 **Svetlana Knežević, prof. CSBH jezika i književnosti,**

 **Danijela Boljević, prof. CSBH jezika i književnosti,**

 **Marija Đuričić, prof. engleskog jezika,**

 **Lidija Ivanković, prof. engleskog jezika,**

 **Danijela Đuranović, nast. engleskog jezika,**

 **Radmila Otašević, prof. muzičke kulture,**

 **Ivana Mrvaljević, prof. italijanskog jezika,**

 **Sanja Šarac, prof. italijanskog jezika,**

 **Dijana Božović, prof. istorije.**

|  |  |
| --- | --- |
| **1. Predmet/predmeti, integrisana nastava, Vannastavna/vanškolska aktivnost:** | **INTEGRISANA NASTAVA****CSBH jezik i književnost (VI i VIII razred),** **Italijanski jezik (VI i VIII razred),** **Engleski jezik (VI i VII razred),** **Istorija (IX razred),** **Muzička kultura (hor, učenici od VI do VIII razreda)****Literarna, recitatorska sekcija i ljubitelji stranih jezika** |
| **2. Tema** (za projekt/ integrisanu nastavu/ aktivnost) / **Obrazovno/ vaspitni ishod** (za predmet)**:** | **Projekat “Dan knjige” –** *Obilježavanje Dana knjige u cilju razvijanja ljubavi prema knjizi i čitanju (23.4.)***CSBH jezik i književnost:** **-** *Na kraju učenja učenik će biti sposoban da nakon slušanja ili čitanja i analize neumjetničkih tekstova izdvoji ključne pojmove i sa njima povezane važne podatke, klasifikuje ih, uporedi i dopuni, zatim zapamti i koristi u novim situacijama.* *- Na kraju učenja učenik će biti sposoban da obrazlaže doživljaj i značenje književnih vrsta na osnovu sopstvenog čitalačkog iskustva i književnoteorijskog znanja.* *- Na kraju učenja učenik će biti sposoban da demonstrira literarno-estetske doživljaje recitovanjem, pripovijedanjem i dramskim oblikovanjem literature.***Italijanski jezik:***- Na kraju učenja učenik će biti u stanju da razumije vrlo kratak odslušani tekst koji sadrži poznate riječi, izraze, gramatiku i leksiku da verbalno i neverbalno reaguje na postavljene zadatke.**- Na kraju učenja učenik će biti u stanju da razumije vrlo kratak pročitani tekst koji sadrži poznate riječi, izraze, gramatiku i leksiku.**- Na kraju učenja učenik će biti u stanju da proizvede kratak govorni iskaz koji sadrži poznate riječi, izraze, gramatiku i leksiku.**- Na kraju učenja učenik će biti u stanju da napiše kratak tekst koji sadrži poznate riječi, izraze, gramatiku i leksiku, poštujući pravopisna pravila.***Engleski jezik:***- Na kraju učenja učenik će biti u stanju da pokaže da razumije pisani tekst na poznatu temu u okviru poznate teme i leksike.**- Učenik će takođe biti u stanju da piše i pismeno se izražava o poznatoj temi koristeći osnovna pravila interpunkcije i pravopisa, poznatu gramatiku i leksiku.***Istorija:***- Na kraju učenja učenik će proširenim znanjem, obrađujući umjetničke tekstove, biti u stanju da samostalno, kritički dođe do zaključaka koji se odnose na temu.* **Muzička kultura:** **-** *Opaža, razumije i upotrebljava osnovne pojmove muzičkog jezika.**- Razumije odnos notnih trajanja.* |
| **3. Ishodi učenja**(iz službenog programa za određeni predmet) | **CSBH jezik i književnost*** Tokom učenja učenik će moći da se, na najavu čitanja određene književne vrste, prisjeti njenih osnovnih karakteristika, pri čemu ima u vidu dotadašnje literarno-estetsko iskustvo.
* Tokom čitanja uoči i izdvoji ključne pojmove i s njima povezane važne podatke i unese ih u pripremljenu pojmovnu mapu.
* Uoči različite stilove pisanja.
* Tokom učenja učenik će moći da izražajno recituje napamet naučene pjesme.
* Preporuči uz argumentaciju pročitano djelo drugarima iz odjeljenja.
 |
| **Italijanski jezik*** Razumije kratke dijaloge, priče i pjesme u vezi sa poznatim temama.
* Izvršava postavljene zadatke verbalno i neverbalno.
* Pravilno izgovara i korektno akcentuje riječi.
* Prepriča tekst koristeći poznate riječi, izraze, gramatiku i leksiku.
* Napiše kraće poruke, pisma, e-mail, intervju.
* Prerađuje obrađeno gradivo u lične poruke i priče.
 |
| **Engleski jezik*** Uoči glavnu misao/ suštinu teksta
* Pronađe tražene podatke iz teksta koji čita
* Traži i daje informacije u vezi sa poznatim tekstom
* Piše kratke sastave
 |
| **Istorija*** Traže i daju informacije u vezi sa tekstom.
* Pronalaze veze sa već usvojenim gradivom.
* Pišu svoje zaključke.
 |
| **Muzička kultura*** Razvija tehniku pjevačkog disanja, artikulaciju i dikciju.
* Pjeva dvoglasne i troglasne kompozicije.
* Izražava otvorenost prema kulturnim različitostima.
 |
| **4. Ključne kompetencije** (aktivnosti učenika i oznaka ishoda učenja KK čijem se postizanju doprinosi kod učenika) | ***1. Kompetencija pismenosti****Čita i razumije pisane informacije; piše esej ili izvještaj (2.1.1)**Funkcionalno primjenjuje gramatička i pravopisna pravila (2.1.2.)**Obogaćuje vokabular (2.1.3)**Usmeno komunicira i saopštava svoje mišljenje (2.1.4)**Koristi različite izvore podataka pri izradi prezentacija (2.1.7)****2. Kompetenecija višejezičnosti****Poznaje vokabular i gramatiku engleskog jezika (2.2.2)**Čita i piše tekstove na engleskom jeziku (2.2.4)**Čita i piše tekstove na italijanskom jeziku (2.2.5)**Koristi različite izvore za učenje engleskog i italijanskog jezika (2.2.6)**Interesuje se za izučavanje drugih jezika i kultura (2.2.7)****3. Matematička kompetencija i kompetencija u nauci, tehnologiji i inženjerstvu****Obrađuje podatke (anketa, istraživanje), prezentuje ih (grafički, tabelarno) (2.3.9)****4. Digitalna kompetencija****Izrađuje PPT (2.4.6)**Pretražuje internet i razvija medijsku pismenost (2.4.7)****5. Lična, društvena i kompetencija učenja kako učiti****Iznosi mišljenje i stavove uz odgovarajuće argumente (2.5.8)**Rad u grupi (2.5.12)**Daje samorefleksiju (evaluiranje rada drugog) (2.5.15)****6. Građanska kompetencija****Angažuje se u aktivnostima (2.6.9)**Obrazlaže svoje stavove (2.6.10)**Prati medije (2.6.12)****7. Preduzetnička kompetencija****Radi u grupi (2.7.5)**Planira (2.7.6)**Sastavlja priče koje će motivisati druge (2.7.7)****8. Kompetencija kulturološke svijesti i izražavanja****Stvara kreativni sadržaj (2.8.5)**Učestvuje ili prati kulturne ili umjetničke sadržaje (2.8.6)* |
| **5. Ciljna grupa** | Učenici od VI do IX razreda |
| **6. Broj časova i vremenski period realizacije** | **CSBH jezik i književnost (3 časa)****Italijanski jezik (2 časa)****Engleski jezik (2 časa)****Istorija (3 časa)****Muzička kultura (3 časa)**Vremenski period realizacije: od 23.4.2021. do 30.4.2021.Broj časova: od 2 do 3, zavisno od nastavnog predmeta. |
| **7. Scenario -** strategije učenja i njihov slijed, iskazan, kroz  **aktivnosti učenika** | **CSBH jezik i književnost**- Povodom Dana knjige sprovesti anketu među učenicima od VI do VIII razreda o najomiljenijim lektirama od VI do IX razreda. - Kviz za podsticaj čitanja gdje učenici mogu provjeriti svoje poznavanje književnih djela i na zabavan način naučiti nešto novo.- Učenici čitaju pjesme svjetskih pjesnika, svoje pjesme, pjesme bivših učenika, a potom i odlomke iz Šekspirovog djela „Romeo i Julija” i Servantesovog „Don Kihota”. (1. čas)- Učenici su na prethodnom času dobili zadatak da urade prezentaciju na ovu temu i upoznaju ostale učenike sa značajem obilježavanja ovog datuma. - Učenici iznose svoje mišljenje kako su knjige koje su pročitali uticale na njih i da li su ih promijenile. - Debata povodom Svjetskog dana knjige na temu ”Mogu li knjige promijeniti svijet”(2. čas)- U okviru manifestacije Noć knjige organizovati radionice: Budi glavni lik (radionice za učenike VI razreda) i Dođi u moju priču (radionice za učenike VIII razreda).- Publikacija najboljih literarnih i likovnih radova lijepo dizajnirati i objaviti na sajtu škole.**Italijanski jezik**- Upoznaju se sa bajkom „Pinocchio” preko inserta iz filma koji je snimljen po ovom djelu.- Učenici crtaju stripove na osnovu odgledanog inserta iz filma „Pinocchio” ili predstavljaju odgledano na drugi, kreativan način (radionice za VI razred)- Učenici pripremaju PTT prezentaciju istražujući o biografijama poznatih italijanskih pisaca i o njihovim najvažnijim djelima.- Pripremaju recitacije i skečeve na italijanskom jeziku iz poznatih italijanskih djela za priredbu.- Pišu esej na temu „Il mio libro preferito”.**Engleski jezik** - Upoznaju se preko PPT prezentacije o značaju čitanja kao jedna od osnovnih vještina u učenju stranih jezika.- Učenici iznose svoje mišljenje o značaju čitanja i koliko vremena provode čitajući.- Diskutuju koliko to utiče na bogaćenje vokabulara u poređenju sa digitalnim tehnologijama.- Debata na temu „Knjiga ili film”.- Razgovor o omiljenoj knjizi.- Omiljeni citat ili ilustracija u vidu projekta.- Pisanje eseja ili pravljenje prezentacija na temu „Omiljena knjiga”.- Kritički osvrt na domaći zadatak, analiza i sugestije.**Istorija****-** Aktivno učešće učenika. Učenici su podijeljeni u grupe od kojih svaka grupa bira po jedan umjetnički tekst sa temom koja se obrađuje po planu iz predmeta istorije.- Obuhvataju kreativne sadržaje: umjetničke i kulturne.- Grupe međusobno komentarišu izlaganje grupa.**Muzička kultura**- Učenicima dati domaći zadatak da pronađu renesansnu instrumentalnu muziku.  |
| **8. Nastavni materijali za podučavanje i učenje** | Računari, projektor, knjige, link filma, nastavni listići, hamer papir, makaze, bojice, kviz, anketni listovi, muzički instrumenti. |
| **9. Potrebna materijalna sredstva** (uključujući troškovnik, ako je potrebno obezbjediti finansijska sredstva) | Sav neophodan materijal je obezbijeđen od Uprave škole. |
| **10. Očekivani rezultati**(mjerljivi i dokazljivi, koji proističu iz definisanih aktivnosti) | - Aktivno učešće učenika u realizaciji planiranih aktivnosti;- PPT prezentacije učenika, crteži, posteri, zidne novine, online izložba radova, rezultati kviza- Popunjavanje ankete- Ispunjeni anketni listići- Napisani eseji |
| **11. Opis sistema vrednovanja** | Upitnik za učenike učesnike projekta. |
| **12. Evaluacija** | Sprovodi se nakon implementacije pripremljene pripreme u odnosu na zadani opis sistema vrednovanja (prilažu dokaze, samoevaluacijski obrazac, analiza evaluacijskih listića za učenike). |